میشێل ترودۆ

میشێل چارڵز-ئیمیل ترودۆ (٢ی تشرینی یەکەمی ١٩٧٥ – ١٣ی تشرینی دووەمی ١٩٩٨) کوڕی سەرۆکوەزیرانی کەنەدا پیێر ترودۆ و مارگرێت ترودۆ و برا بچووکی سەرۆک وەزیرانی پێشووی کەنەدا جەستن ترودۆ بووە. لە ١٣ی تشرینی دووەمی ١٩٩٨ لە کاتی خلیسکانی سەر بەفر گیانی لەدەست داوە.

 ژیان 
میشێل لە نەخۆشخانەی مەدەنی ئۆتاوا لە شاری ئۆتاوا لە ویلایەتی ئۆنتاریۆ لەدایکبووە و ناوی ناوەندی وەک ڕێزێک بۆ باپیری کە ناوی چارڵز ئێمێل بووە ناونراوە. لەلایەن خێزان و ھاوڕێکانییەوە بە میچ ناسرابوو، دواتر گۆڕی بۆ مایک. سەرەتا میشێل ژیانی لە ئۆتاوا و دواتر لە مۆنتریال بەسەر بردووە دوای ساڵی ١٩٨٤ی خانەنشینبوونی باوکی لە سیاسەت. لە مۆنتریال ھاوپۆلی سۆفی گرێگوار بوو کە دواتر ھاوسەرگیری لەگەڵ جەستنی برای کرد.

لە پشووەکانی ھاوینەدا، میشێل و براکانی بەشدارییان لە کەمپی ئامێک کرد لە دەریاچەی کانۆ لە پارکی ھەرێمی ئالگۆنکوین کە دواتر وەک ڕاوێژکاری کەمپەکە کاری دەکرد. پێش ئەوەی بچێتە زانکۆی داڵھۆزی بۆ خوێندنی زیندەزانی دەریایی، لە زانکۆی جان دی برێبۆف خوێندوویەتی. کاتێک باسی کوڕەکانی دەکات کە ھەریەکەیان کەسایەتییەکی جیاوازیان ھەیە، لە چاوپێکەوتنێکدا لە ساڵی ١٩٧٧دا، مارگرێت ترودۆ وتی: جەستن تەمەن ٦ ساڵ، شازادەیە کوڕێکی بچووکی زۆر باشە. ساشا کە لە ڕۆژی کریسمەسی ١٩٧٣دا لەدایک بووە، کەمێک شۆڕشگێڕ، زۆر تێکۆشەر و داوای بەھێزە. میش (میشێل) منداڵێکی دڵخۆش و ڕێکخەرێکی باشە، کە تێکەڵەی سیفاتەکانی ھەردوو براکەیەتی.

 مەرگ 
لە ١٣ی تشرینی دووەمی ١٩٩٨، لە تەمەنی ٢٣ ساڵیدا میشێل لە ئەنجامی کڵاڵەیەک گیانی لەدەستدا. نزیکەی ساڵێک بوو لە ھاوینەھەواری کێوی سوور کاری کرد و لە شاری ڕۆسلاند لە ویلایەتی کۆڵۆمبیای بەریتانی دەژیا. لەگەڵ ھەندێک ھاوڕێیدا گەشتێکی خلیسکێنەی سەر بەفریان لە پارکی ھەرێمی سەھۆڵبەندی کۆکانی ئەنجامدا، کاتێک کەوتنە دەریاچەی کۆکانی (نزیکەی ٤٩°44'53.2"N ١١٧°10'32.2"W) و نەیتوانی بگاتە ڕۆخەکە. ھاوڕێکانی نەیانتوانی ڕزگاری بکەن و گومانیان کرد کە خنکابێت. گەڕانێکی بەرفراوان دەستیپێکرد، بەڵام تەرمەکەی نەدۆزرایەوە. بەرزی دەریاچەکە و ژمارەیەک سنوورداری ڕۆژانی ئاوی کراوە لە ساڵێکدا ڕێگری لە غەواسەکان دەکرد کە گەڕانەکە تەواو بکەن. خێزانی ترودۆ ئۆپەراسیۆنی ڕزگارکردنیان ھەڵوەشاندەوە، دواتر پشتگیریان لە دروستکردنی شاڵێتێکی نزیکیان کرد وەک یادگارییەک بۆ کوڕە بچووکەکەیان و قوربانیانی کڵاڵەکە. 

جۆرەھا گوڵ لەلایەن بێتسی دێنینگ، باخداری کۆڵۆمبیای بەریتانی دۆزرایەوە و پووری ترودۆ بۆ یەکەمجار لە فێستیڤاڵی جیھانی گوڵدا لە ساڵی ٢٠١٠ بەناوی (یادەوەری گوڵەباخی میشێل ترودۆ) نمایشکرا. فرۆشتنی گوڵەباخ سوود بە دامەزراوەی کڵاڵەی کەنەدا دەگەیەنێت. 

 سەرچاوەکان 

پۆل:کەنەدییەکانی بە ڕەگەز سکۆتلاندی
پۆل:کەنەدییەکانی بە ڕەگەز ئینگلیز
پۆل:مردووانی ١٩٩٨
پۆل:لەدایکبووانی ١٩٧٥
پۆل:خەڵکانی ئۆتاوا
پۆل:خێزانی ترودۆ
پۆل:منداڵەکانی سەرۆک وەزیرانی کەنەدا
پۆل:مردنی کارەساتی سروشتی لە کەنەدا
پۆل:کەنەدییەکانی بە ڕەگەز ھۆڵەندی
پۆل:کەنەدییەکانی بە ڕەگەز فەڕەنسی
پۆل:کەنەدییەکانی بە ڕەگەز ئەندەنوسی
پۆل:کەنەدییەکانی بە ڕەگەز مالیزی